Ministerstvo školstva SR
Riadiaci orgán pre Operačný program Vzdelávanie

Inštrukcia pre hodnotenie žiadostí o NFP 
technickej pomoci

                                                       

                                   Programové obdobie 2007 - 2013

Základná metodológia odborného hodnotenia žiadostí o NFP 
pre technickú pomoc

Cieľom procesu odborného hodnotenia žiadostí o NFP pre technickú pomoc je vykonať odborné, objektívne, nezávislé a transparentné posúdenie súladu žiadostí o NFP pre technickú pomoc s hodnotiacimi kritériami schválenými Monitorovacím výborom pre Operačný program Vzdelávanie. Hodnotiace kritériá umožňujú objektívne posúdiť a vyhodnotiť kvalitu projektu a jeho schopnosť prispieť k cieľom príslušnej prioritnej osi/opatrenia na základe informácií uvedených v žiadosti o NFP vrátane jej príloh.

Hodnotiteľ sa pri určovaní bodového hodnotenia každej otázky v rámci hodnotiacich kritérií musí riadiť informáciami uvedenými v tejto inštrukcii pre hodnotenie žiadostí o NFP pre technickú pomoc. V inštrukcii je vysvetlená základná metodológia hodnotenia, systém hodnotiacich ako aj vysvetlenie jednotlivých kritérií. 

Systém hodnotiacich kritérií je stanovený na základe informácií, ktoré sú poskytnuté žiadateľom o NFP v rámci žiadosti o NFP vrátane jej príloh. 

Systém hodnotiacich kritérií

Hodnotiace kritériá sú rozdelené do nasledovných skupín hodnotiacich kritérií: 
SKUPINY KRITÉRIÍ	Podiel príslušnej skupiny kritérií na celkovom počte bodov	
1.	vhodnosť a účelnosť projektu	40 %	
2.	spôsob realizácie projektu	16,7 %	
3.	rozpočet a nákladová efektívnosť	30 %	
4.	udržateľnosť projektu	13,3 %	
Pri častiach žiadostí o NFP zameraných na financovanie miezd zamestnancov sa neposudzuje udržateľnosť projektu.

Každá skupina hodnotiacich kritérií sa delí na otázky, tzv. kritériá. Každé kritérium predstavuje počet bodov v stanovenom rozpätí. Hodnotenie projektu sa vykonáva bodovaním, tzn. že hodnotiteľ odpoveďami na stanovené otázky v rámci daného kritéria prideľuje počet bodov. Počet bodov pridelených pre dané kritérium je tvorený súčinom váhy pre príslušné kritérium a bodového hodnotenia pre dané kritérium. 

Váhy pridelené jednotlivým kritériám zodpovedajú dôležitosti ich posúdenia vo vzťahu k projektu (obsah, rozpočet). Dôležitý je obsah projektu, financie sú nástrojom na naplnenie obsahu.

Bodové hodnotenie pre jednotlivé kritériá - otázky musí byť zo stanovenej množiny, pričom: 
Body	Ekvivalent	
0	nedostatočné	
1	čiastočne primerané	
2	primerané	
3	dobré	
4	veľmi dobré	

Maximálny a minimálny počet bodov pre jednotlivé skupiny hodnotiacich kritérií je zobrazený v nasledujúcej tabuľke. 
SKUPINY KRITÉRIÍ	Maximálny počet bodov	Minimálny počet bodov	
1.	vhodnosť a účelnosť projektu	48	24	
2.	spôsob realizácie projektu	20	10	
3.	rozpočet a nákladová efektívnosť	36	18	
4.	udržateľnosť projektu	16	8	

Pre splnenie požiadaviek odborného hodnotenia žiadostí o NFP je potrebné získať minimálne 60 % celkového počtu bodov, t.j. 72 bodov. 

Každá žiadosť o NFP pre technickú pomoc bude hodnotená dvomi internými hodnotiteľmi – zamestnancami RO (projektoví manažéri alebo programoví manažéri). RO zabezpečí vypracovanie Spoločného odborného hodnotiaceho posudku, k čomu môže využiť podporu ITMS. V Spoločnom odbornom hodnotiacom posudku sa uvádza najmä celkové dosiahnuté hodnotenie žiadosti o NFP, hodnotenie jednotlivých hodnotiteľov a celkové stanovisko k žiadosti o NFP. 

V prípade významných rozdielov v hodnotení hodnotiteľov RO stanovil maximálnu mieru odchýlky medzi hodnoteniami jednotlivých hodnotiteľov maximálne 30% z maximálneho počtu bodov. V prípade prekročenia tejto odchýlky RO zabezpečí opakované odborné hodnotenie predmetnej žiadosti o NFP.

Hodnotitelia vykonávajú odborné hodnotenie žiadosti o NFP v súlade s touto inštrukciou  
pre hodnotiteľov vypracovanou a schválenou RO, pričom projekt posudzujú ako celok, berúc 
do úvahy údaje a informácie uvedené v žiadosti o NFP vrátane jej príloh. 

Vysvetlenie hodnotiacich kritérií
V rámci každej skupiny hodnotiacich kritérií sú jednotlivé kritériá opísané z hľadiska spôsobu hodnotenia. Zároveň je pri každom kritériu uvedený primárny zdroj údajov pre jeho hodnotenie. Uvedená časť je označená nasledovným piktogramom . 
Hodnotiteľ pridelí počet bodov na základe posúdenia kritéria podľa príslušného rozpätia bodov uvedeného v tabuľke hodnotiacich kritérií v súlade s definovaným ekvivalentom. 

1.Vhodnosť a účelnosť projektu

P.č.	Kritérium	Váha kritéria	Bodové hodnotenie hodnotiteľa	Výsledné bodové hodnotenie	Poznámka	
		A	B	C = A * B		
1.	Vhodnosť a účelnosť projektu					
1.1	Prispieva projekt k napĺňaniu cieľov Prioritnej osi  5 Technická pomoc pre Cieľ Konvergencia/opatrenia 4.3 Technická pomoc pre Cieľ Regionálna konkurencieschopnosť a zamestnanosť v rámci OP Vzdelávanie?	4	0 - 4			
1.2	Prispieva projekt  k riešeniu identifikovaných potrieb cieľovej skupiny, ktorá bude využívať výstupy/výsledky projektu?	4	0 - 4			
1.3	Sú ciele projektu vhodne zadefinované?	4	0 - 4			

1.1 Prispieva projekt k napĺňaniu cieľov Prioritnej osi  5 Technická pomoc pre Cieľ Konvergencia/opatrenia 4.3 Technická pomoc pre Cieľ Regionálna konkurencieschopnosť a zamestnanosť v rámci OP Vzdelávanie? (0-4 body; váha: 4)
Zdrojom na hodnotenie tohto kritéria je žiadosť o NFP, časť 9 „Ciele projektu“ a časť 10 „Stručný popis projektu“
Hodnotiteľ pri uvedenom kritériu posúdi, či aktivity navrhnuté v projekte prispievajú k napĺňaniu cieľov príslušnej prioritnej osi/opatrenia. Hodnotiteľ teda musí zhodnotiť väzbu medzi aktivitami v projekte a cieľmi príslušnej prioritnej osi/opatrenia.
1.2  Prispieva projekt  k riešeniu identifikovaných potrieb cieľovej skupiny, ktorá bude využívať výstupy/výsledky projektu? (0-4 body; váha: 4)
Zdrojom na hodnotenie tohto kritéria je žiadosť o NFP, časť 10 „Stručný popis projektu“

Hodnotiteľ pri uvedenom kritériu posúdi, či žiadateľ definoval cieľovú skupinu jednoznačne a dostatočne z hľadiska výstupov/výsledkov projektov. Hodnotiteľ teda musí zhodnotiť väzbu medzi definovanými potrebami cieľovej skupiny a výstupmi/výsledkami projektu.
1.3  Sú ciele projektu vhodne zadefinované? (0-4 body; váha: 4)
Zdrojom na hodnotenie tohto kritéria je žiadosť o NFP, časť 9 „Ciele projektu“ a časť 10 „Stručný popis projektu“

Hodnotiteľ pri uvedenom kritériu posúdi, či sú ciele projektu vhodne zvolené z hľadiska definovaných potrieb cieľovej skupiny, z hľadiska  výstupov/výsledkov projektu a z hľadiska plánovaného časového harmonogramu aktivít. Hodnotiteľ posúdi, či sú výstupy projektu konkrétne stanovené a či sú kontrolovateľné.

2. Spôsob realizácie projektu

P.č.	Kritérium	Váha kritéria	Bodové hodnotenie hodnotiteľa	Výsledné bodové hodnotenie	Poznámka	
		A	B	C = A * B		
2.	Spôsob realizácie projektu					
2.1	Sú vhodne zvolené aktivity z hľadiska naplnenia cieľov projektu?	3	0 - 4			
2.2	Je stanovený časový harmonogram realizácie aktivity/aktivít primeraný z hľadiska stanovených výstupov?	2	0 - 4			

2.1  Sú vhodne zvolené aktivity z hľadiska naplnenia cieľov projektu? (0-4 body; váha: 3)
Zdrojom na hodnotenie tohto kritéria je žiadosť o NFP, časť 9 „Ciele projektu“ a časť 10 „Stručný popis projektu“

Hodnotiteľ pri uvedenom kritériu posúdi, či navrhnuté aktivity prispievajú k naplneniu cieľov projektu, posúdi spôsob ich realizácie a ich technické zabezpečenie za účelom posúdenia kvality riešenia projektu. Musí posúdiť väzbu medzi navrhnutými aktivitami a cieľmi projektu.

2.2  Je stanovený časový harmonogram realizácie aktivity/aktivít primeraný z hľadiska stanovených výstupov? (0-4 body; váha: 2)
Zdrojom na hodnotenie tohto kritéria je žiadosť o NFP, časť 10 „Stručný popis projektu“, časť 11 „Časový rámec realizácie projektu“ a časť 12 „Hodnoty merateľných ukazovateľov“
Hodnotiteľ pri uvedenom kritériu posúdi, či je časový harmonogram nastavený reálne z hľadiska stanovených výstupov. Musí posúdiť väzbu medzi časovým harmonogramom aktivít a výstupmi projektu.

3. Rozpočet a nákladová efektívnosť

P.č.	Kritérium	Váha kritéria	Bodové hodnotenie hodnotiteľa	Výsledné bodové hodnotenie	Poznámka	
		A	B	C = A * B		
3. 	Rozpočet a nákladová efektívnosť					
3.1	Je rozpočet projektu dostatočne prehľadný a jednoznačný?	3	0 - 4			
3.2	Obsahuje projekt všetky nákladové položky, ktoré sú nevyhnutné na jeho realizáciu?	3	0 - 4			
3.3	Je každá rozpočtová položka nevyhnutná, hospodárna, efektívna a účelná?	3	0 - 4			
3.1  Je rozpočet projektu dostatočne prehľadný a jednoznačný? (0-4 body; váha: 3)
Zdrojom na hodnotenie tohto kritéria je žiadosť o NFP, časť 13 „Rozpočet projektu, “ časť 14 „Zdroje financovania projektu“ a príloha ŽoNFP „Rozpočet projektu“

Hodnotiteľ pri uvedenom kritériu posúdi, či navrhnutý rozpočet a jeho jednotlivé položky sú prehľadné a jednoznačné vo vzťahu k navrhnutým aktivitám a či je rozpočet dostatočne podrobný. Hodnotiteľ posúdi väzbu medzi rozpočtom a aktivitami. 
3.2  Obsahuje projekt všetky nákladové položky, ktoré sú nevyhnutné na jeho realizáciu? (0-4 body; váha: 3)
Zdrojom na hodnotenie tohto kritéria je žiadosť o NFP, časť 13 „Rozpočet projektu, “ časť 14 „Zdroje financovania projektu“ a príloha ŽoNFP „Rozpočet projektu“
Pri uvedenom kritériu sa posudzuje, či jednotlivé rozpočtové položky majú jednoznačnú a odôvodnenú väzbu na aktivity projektu. Hodnotiteľ posúdi, či jednotlivé rozpočtové položky určené pre realizáciu aktivity sú nevyhnutné na úspešné zrealizovanie danej aktivity a dosiahnutie výstupov a výsledkov v stanovenej kvalite. 
3.3  Je každá rozpočtová položka nevyhnutná, hospodárna, efektívna a účelná? (0-4 body; váha: 3)
Zdrojom na hodnotenie tohto kritéria je žiadosť o NFP, časť 13 „Rozpočet projektu, “ časť 14 „Zdroje financovania projektu“ a príloha ŽoNFP „Rozpočet projektu“
Pri uvedenom kritériu sa posudzuje či jednotlivé rozpočtové položky sú hospodárne vo väzbe na aktivity projektu. Hodnotiteľ posúdi, či jednotlivé rozpočtové položky pre realizáciu činností v rámci aktivity sú v objeme, ktorý je „bežný“ pre zrealizovanie predmetných činnosti v danom regióne, v danej kvalite a v danom rozsahu. Pri veľkosti jednotlivých rozpočtových položiek treba brať do úvahy charakter aktivity, veľkosť a charakter cieľovej skupiny, odbornosť a zodpovednosť zúčastnených osôb ako aj plánované výstupy a výsledky. Zároveň je potrebné zvážiť kalkulovanie rastu nákladov v čase (napr. inflácia). 

Ako podpora pri hodnotení skupiny kritérií „Rozpočet a nákladová efektívnosť“ slúžia výsledky predbežnej finančnej kontroly, ktoré hodnotiteľ premietne do bodového hodnotenia v tejto skupine kritérií.

4. Udržateľnosť projektu

P.č.	Kritérium	Váha kritéria	Bodové hodnotenie hodnotiteľa	Výsledné bodové hodnotenie	Poznámka	
		A	B	C = A * B		
4. 	Udržateľnosť projektu					
4.1	Dá sa preukázať, že projekt podporí realizáciu OP Vzdelávanie?	2	0 - 4			
4.2	Dá sa preukázať, že projekt prispeje k zvýšeniu úrovne monitorovania, hodnotenia, publicity a kontroly pomoci z OP Vzdelávanie?	2	0 - 4			

4.1  Dá sa preukázať, že projekt podporí realizáciu OP Vzdelávanie? (0-4 body; váha: 2)
Zdrojom na hodnotenie tohto kritéria je žiadosť o NFP, časť 9 „Ciele projektu“ a časť 10 „Stručný popis projektu“

Hodnotiteľ posúdi vzťah medzi projektom (jeho aktivitami, cieľovými skupinami, výstupmi/výsledkami, rozpočtom) a jeho príspevkom k implementácii OP Vzdelávanie. Posúdi tiež finančnú a organizačnú udržateľnosť projektu.

4.2  Dá sa preukázať, že projekt prispeje k zvýšeniu úrovne monitorovania, hodnotenia, publicity a kontroly pomoci z OP Vzdelávanie? (0-4 body; váha: 2)
Zdrojom na hodnotenie tohto kritéria je žiadosť o NFP, časť 9 „Ciele projektu“ a časť 10 „Stručný popis projektu“
Hodnotiteľ posúdi , či aktivity projektu prispejú k zvýšeniu úrovne monitorovania a kontroly pomoci (v prípade prioritnej témy 85) a k zvýšeniu úrovne hodnotenia a publicity (v prípade prioritnej témy 86). 

V rámci hodnotiaceho hárku na záver hodnotiteľ označí, či projekt odporúča alebo neodporúča do ďalšieho procesu výberu žiadostí o NFP. V prípade, ak projekt odporúča, navrhne výšku NFP. Okrem toho uvedie na záver celkové zhodnotenie projektu.